Etter å ha vunnet samtlige av kombinertøvelsene tidligere i mesterskapet var Tyskland klare favoritter på lagsprinten. Etter hopprennet ble det imidlertid klart at langrennet kom til å bli tettere enn forventet ettersom det tyske laget ikke var like suverene i hoppbakken og at det norske og det franske laget hadde gjennomført en god hoppdel. I tillegg var Japan og Østerrike på skuddhold, mens det finske håpet om medalje på hjemmebane syntes fjernt.